PMIndiaData/PMIndiaSum huggingface dataset:
প্রধানমন্ত্রী ইসকন – এর নতুন দিল্লিতে গীতা আরাধনা মহোৎসবে যোগদান করেছেন

প্রধানমন্ত্রী শ্রী নরেন্দ্র মোদী আজ নতুন দিল্লিতে ইসকন – এর গ্লোরি অফ ইন্ডিয়া কালচার সেন্টারে গীতা আরাধনা মহোৎসবে যোগদান করেন। শ্রী মোদী ইসকন ভক্তদের নির্মিত বিশালাকৃতি একটি ভগবত গীতার আবরণ উন্মোচন করেন। ৮০০ কিলোগ্রাম ওজনের এই গীতার পরিমাপ ২.৮ মিটার। এই উপলক্ষে এক সভায় প্রধানমন্ত্রী বলেন, এই মহান গীতার আবরণ উন্মোচন করা প্রকৃতই সৌভাগ্যের বিষয়। তিনি বলেন, এই অনন্য পুস্তক বিশ্বের কাছে ভারতের জ্ঞানের প্রতীক। প্রধানমন্ত্রী এ প্রসঙ্গে লোকমান্য তিলক রচিত ‘গীতা রহস্য’র কথা উল্লেখ করেন। লোকমান্য তিলক কারাবাসের সময়ে এই বইটি লিখেছিলেন। যেখানে তিনি ভগবান শ্রীকৃষ্ণের নিষ্কাম কর্ম প্রসঙ্গে সহজ ব্যাখ্যা করেছিলেন। শ্রী মোদী মহাত্মা গান্ধী রচিত ‘ভগবত গীতা অ্যাকর্ডিং টু গান্ধী’ বইটির কথা উল্লেখ করেন। এ প্রসঙ্গে তিনি জানান, এই বইয়ের একটি কপি প্রাক্তন মার্কিন রাষ্ট্রপতি মিঃ বারাক ওবামা-কে তিনি উপহার দিয়েছিলেন। প্রধানমন্ত্রী বিশ্ব জুড়ে এই মহাকাব্য প্রচারের জন্য শ্রীল ভক্তিবেদান্ত প্রভুপাদজীর ভূমিকার প্রশংসা করেন। প্রধানমন্ত্রী বলেন, আমাদের জীবনে সঙ্কটের সময়ে ভগবত গীতা পথপ্রদর্শকের কাজ করে। এই প্রসঙ্গে গীতার একটি বাণীর কথাও তিনি উল্লেখ করেন, যেখানে বলা আছে – ‘যখন আমরা মানবতার শত্রুর বিরুদ্ধে লড়াই করি, তখন পুণ্যশক্তি আমাদের সঙ্গে থাকে’। তিনি বলেন, গীতা জনগণ ও জাতির জন্য কাজ করতে উদ্বুদ্ধ করে। প্রধানমন্ত্রী বলেন, মানবতার নানা সমস্যার সমাধান ভারতীয় মূল্যবোধ এবং সংস্কৃতির থেকে পাওয়া যায়। এ প্রসঙ্গে তিনি যোগ এবং আয়ুর্বেদের কথাও উল্লেখ করেন।
ভারত-মার্কিন বাণিজ্য পর্ষদের প্রতিনিধিদল সাক্ষাৎ করলেন প্রধানমন্ত্রীর সঙ্গে

ভারত-মার্কিন বাণিজ্য পর্ষদের বোর্ড সদস্যরা আজ নতুন দিল্লীতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। মুম্বাইতে চলতি সপ্তাহের প্রথম দিকে ‘ইন্ডিয়া আইডিয়া ফোরামে’র বৈঠকে গৃহীত বিভিন্ন সিদ্ধান্তের ব্যাপারে তারা প্রধানন্ত্রীকে অবগত করেন। প্রতিনিধিদলের সদস্যরা ভারত-মার্কিন বাণিজ্যের পরিমান ৫০০ বিলিয়ন মার্কিন ডলারে নিয়ে যেতে একটি পরিকল্পনা গ্রহণের ব্যাপারে আগ্রহ প্রকাশ করেন। কথাপ্রসঙ্গে প্রধানমন্ত্রী সরকারের গৃহীত সংস্কারমূলক বিভিন্ন কর্মসূচীর ব্যাপারে তাদের জানান। ভারতে বিনিয়োগের বিপুল সম্ভাবনার উল্লেখ করে, প্রধানমন্ত্রী মার্কিন বিনিয়োগকারীদের ভারতে বিনিয়োগের অনুরোধ জানান। বিভিন্ন ক্ষেত্রে যৌথ দৃষ্টিভঙ্গীর প্রেক্ষিতে দু-দেশের মানুষে মানুষে যোগাযোগ বাড়িয়ে তোলার কথাও বলেন প্রধানমন্ত্রী। /
প্রধানমন্ত্রী ইতালিয়ান কংগ্রেগেশন ফর কৃষ্ণ কনসেনসাস (ইস্কন) –এর প্রতিনিধিদের সঙ্গে সাক্ষাৎ করেছেন

নতুন দিল্লি, ৩০শে অক্টোবর, ২০২১ প্রধানমন্ত্রী শ্রী নরেন্দ্র মোদী কৃষ্ণের বিষয়ে সচেতনতার জন্য ইতালিয় ধর্মসভা বা ইতালিয়ান কংগ্রেগেশন ফর কৃষ্ণ কনসেনসাস (ইস্কন) – এর প্রতিনিধি সহ বিভিন্ন সংগঠনের সদস্যদের সঙ্গে সাক্ষাৎ এবং মতবিনিময় করেছেন। ইতালিতে ভগবত গীতার বাণী প্রচার সহ বিভিন্ন সামাজিক কাজকর্মে গুরুত্বপূর্ণ ভূমিকা রাখার জন্য প্রধানমন্ত্রী তাঁদের প্রশংসা করেন।
‘শৌর্য্যাঞ্জলি’ স্মারক প্রদর্শনী ঘুরে দেখলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ ১৯৬৫-এর যুদ্ধের সুবর্ণ জয়ন্তী বর্ষ উপলক্ষে নয়াদিল্লীর রাজপথ সংলগ্ন এলাকায় আয়োজিত ‘শৌর্য্যাঞ্জলি’ স্মারক প্রদর্শনী ঘুরে দেখতে যান। দেশের সীমান্ত সুরক্ষায় সেনাকর্মীদের শৌর্য ও আত্মত্যাগের মহান পরম্পরাকে এই প্রদর্শনীতে তুলে ধরা হয়েছে। প্রধানমন্ত্রী প্রদর্শনীতে বিভিন্ন সেক্টরে যুদ্ধের নানারকম ছবি ঘুরে দেখেন। তিনি ১৯৬৫-এর যুদ্ধেঅংশ নেওয়া কয়েকজন সেনার সঙ্গেও মিলিত হন। সেই সময় সেনা, নৌ ও বিমান বাহিনীর প্রধানরা উপস্থিত ছিলেন। কেন্দ্রীয় মন্ত্রীসভার বেশ কয়েকজন সদস্যও সেসময় সেখানে ছিলেন। প্রদর্শনী ঘুরে দেখার পর এক ট্যুইটে প্রধানমন্ত্রী বলেন, ১৯৬৫-এর যুদ্ধে আমাদের সেনাবাহিনীর শৌর্য ও আত্মত্যাগ প্রত্যেক ভারতীয়ের স্মৃতিতে জাগরূক হয়ে রয়েছে। এদের জন্য আমরা খুবই গর্বিত।
দেওয়ানি এবং বাণিজ্যিক ক্ষেত্রে পারস্পরিক আইনি সহায়তা বিষয়ে ভারত ও মরক্কোর মধ্যে একটি চুক্তি কেন্দ্রীয় মন্ত্রিসভায় অনুমোদিত

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে দেওয়ানি ও বাণিজ্যিক ক্ষেত্রে পারস্পরিক আইনি সহায়তা বিষয়ে ভারত ও মরক্কোর মধ্যে চুক্তিটি অনুমোদন করা হয়েছে। এই চুক্তির মূল বৈশিষ্ট্য হ’ল – দু’দেশের মধ্যে সমন জারি এবং অন্যান্য বিচার-বিভাগীয় নথিপত্র লেনদেন অথবা জারি করা। দেওয়ানি বিষয়ে সাক্ষ্য গ্রহণ করা, নথিপত্র জমা, চিহ্নিতকরণ, পরীক্ষা এবং রেকর্ড করা। এছাড়া, দেওয়ানি বিষয়ে সাক্ষ্য গ্রহণ করার জন্য অনুরোধপত্রের মান্যতা প্রদান এবং মামলার অ্যাওয়ার্ড বা চূড়ান্ত রায় – এর স্বীকৃতি ও কার্যকর করা। এই চুক্তির ফলে উভয় দেশের নাগরিকরা উপকৃত হবেন। এছাড়া, দু’দেশের মধ্যে দেওয়ানি ও বাণিজ্যিক ক্ষেত্রে সহযোগিতা আরও জোরদার হবে বলে মনে করা হচ্ছে।
ইন্দোনেশিয়ায়ভূমিকম্প  :  প্রাণহানির ঘটনায়উদ্বিগ্ন প্রধানমন্ত্রী

ইন্দোনেশিয়ার আসেহ্ প্রদেশের ভূমিকম্পে জীবনহানির ঘটনায় শোকাহতপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : ‘ আজকের এই বিপর্যয়ে আসেহ্ প্রদেশের জনসাধারণের উদ্বেগের আমরা অংশীদার। তাঁদেরসকলের জন্যই আমার প্রার্থনা রইলো। প্রয়োজনে যেকোন রকম সহায়তার জন্য ভারত প্রস্তুত। ‘ /
প্রধানমন্ত্রী বিহারের মুখ্যমন্ত্রীর সঙ্গে রাজ্যের বন্যা পরিস্থিতি নিয়ে কথা বললেন, বিহার সরকারকে সবরকমসহায়তার আশ্বাস দিলেন

প্রধানমন্ত্রী শ্রী নরেন্দ্র মোদী বিহারের মুখ্যমন্ত্রী শ্রী নীতিশ কুমারের সঙ্গে ঐ রাজ্যের বিভিন্ন অঞ্চলের বন্যা পরিস্থিতি নিয়ে কথা বলেছেন। প্রধানমন্ত্রী ট্যুইট করে জানিয়েছেন যে, ঐ রাজ্যের বন্যা পরিস্থিতিরমোকবিলায় কেন্দ্র বিহার সরকার’কে সবরকম সহায়তার আশ্বাস দিয়েছে আর পরিস্থিতির ওপরসদাসতর্ক নজর রাখা হচ্ছে। প্রধানমন্ত্রী বলেন, “বিহারের বিভিন্ন অংশের বন্যাপীড়িতদের প্রতি আমারসহানুভূতি জানাই। পরিস্থিতির ওপর সদাসর্বদা নজর রাখা হচ্ছে। বন্যা পরিস্থিতির মোকাবিলায় কেন্দ্র বিহার সরকার’কে সবরকম সহায়তার আশ্বাসদিয়েছে। ত্রাণ ও পুনর্বাসনের কাজে এনডিআরএফ-এর দল বিহারে রয়েছে”।
রাশিয়ার রাষ্ট্রপতির সঙ্গে প্রধানমন্ত্রী্র টেলিফোনে কথপোকথন

প্রধানমন্ত্রী শ্রী নরেন্দ্র মোদী আজ টেলিফোনে রাশিয়ার রাষ্ট্রপতি মিঃ ভ্লাদিমির ভালদিমিরোভিচ পুতিনের সঙ্গে টেলিফোনে কথা বলেছেন। রাশিয়ায় রীতি অনুযায়ী, বড়দিন উৎসব উদযাপনের জন্য প্রধানমন্ত্রী শ্রী মোদী রাষ্ট্রপতি মিঃ পুতিন ও রাশিয়ার সাধারণ নাগরিকদের শুভেচ্ছা জানান। রাষ্ট্রপতি পুতিন প্রধানমন্ত্রীর শুভেচ্ছা গ্রহণ করেন। রাশিয়ার রাষ্ট্রপতি প্রধানমন্ত্রী ও ভারতবাসীর সুখ, সমৃদ্ধি, শান্তি ও উন্নতি কামনা করেন। সম্প্রতি, বিশেষ করে, ২০১৯ সালে দুই দেশের মধ্যে কূটনৈতিক সম্পর্কের উল্লেখযোগ্য উন্নতিসাধনের জন্য দুই নেতাই খুশি ব্যক্ত করেন। ২০২০ সালে সবক্ষেত্রেই ভারত ও রাশিয়ার মধ্যে সম্পর্ক আরও সুদৃঢ় করার জন্য উভয় নেতাই সহমত পোষণ করেন। ২০২০ সাল রাশিয়ার জন্য বিশেষ উল্লেখযোগ্য বলে স্মরণ করে প্রধানমন্ত্রী শ্রী মোদী চলতি বছরের মে মাসে মস্কোতে বিজয় দিবসের ৭৫ বছর পূর্তি উদযাপন অনুষ্ঠানে তাঁকে আমন্ত্রণ জানানোর জন্য রাষ্ট্রপতি পুতিনকে ধন্যবাদ জানান। চলতি বছরে রাশিয়ায় ব্রিকস্‌ গোষ্ঠীভুক্ত দেশগুলির এবং সাংহাই কো-অপারেশন অর্গানাইজেশনের সম্মেলনে অংশগ্রহণ করার জন্য অধীর হয়ে রয়েছেন বলেও জানান প্রধানমন্ত্রী। ভারত ও রাশিয়ার মধ্যে ২১তম বার্ষিক দ্বিপাক্ষিক সম্মেলনে রাষ্ট্রপতি পুতিনকে আমন্ত্রণও জানান প্রধানমন্ত্রী। আঞ্চলিক ও বিশ্বের বিভিন্ন বিষয় এবং শান্তি, নিরাপত্তা ও স্থায়ী উন্নয়নে ভারত – রাশিয়া পরস্পরের সহযোগিতায় কাজ করে চলার ব্যাপারে উভয় নেতাই সহমত পোষণ করেন। …
প্রাচীন ভারতীয় চিকিৎসা পদ্ধতি ও হোমিওপ্যাথির প্রসারে ভারত-তানজানিয়া সহযোগিতা চুক্তি

প্রাচীন চিকিৎসা পদ্ধতি এবং হোমিওপ্যাথির ক্ষেত্রে সহযোগিতা প্রসারের লক্ষ্যে ভারত ও তানজানিয়ার মধ্যে এক মউ স্বাক্ষরের প্রস্তাবে আজ সম্মতি মিলল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে আজ এখানে মন্ত্রিসভার বৈঠক অনুষ্ঠিত হয়। মউটি স্বাক্ষরিত হলে প্রাচীন ভারতীয় চিকিৎসা পদ্ধতি ও হোমিওপ্যাথির প্রসার ও প্রচারে পরস্পরের সঙ্গে সহযোগিতার লক্ষ্যে এক বিশেষ কাঠামোগত ব্যবস্থা গড়ে তুলবে ভারত ও তানজানিয়া। সহযোগিতামূলক কর্মসূচি রূপায়ণের ক্ষেত্রে দু’দেশেই অতিরিক্ত কোনও ব্যয় বরাদ্দের দায়ভার থাকছে না। এই কাজে প্রয়োজনীয় সমীক্ষা ও গবেষণা, প্রশিক্ষণ, বৈঠক ও সম্মেলনের উদ্যোগ আয়োজনের জন্য কেন্দ্রীয় আয়ূষ মন্ত্রকের অনুকূলে বার্ষিক বাজেট বরাদ্দের অর্থেই এই কর্মসূচি রূপায়িত হবে। প্রসঙ্গত উল্লেখ্য, ভেষজ লতাগুল্মের প্রাচুর্য থাকায় ভারত প্রাচীণন ও চিরাচরিত চিকিৎসা পদ্ধতির ক্ষেত্রে এক অগ্রণী ভূমিকা পালন করে চলেছে। এদেশে ভেষজ গাছপালার মধ্যে রয়েছে রোগমুক্তির বিশেষ গুণ ও সম্ভাবনা, যা বিশ্বের স্বাস্থ্য সংক্রান্ত অনেক রকম সমস্যারই সমাধান করতে পারে। কেন্দ্রীয় আয়ূষ মন্ত্রক ইতিমধ্যেই ভারতীয় চিকিৎসা পদ্ধতির ক্ষেত্রে সহযোগিতা প্রসারের লক্ষ্যে মঊ স্বাক্ষর করেছে চিন, মালয়েশিয়া, হাঙ্গেরি, বাংলাদেশ ও নেপাল সহ আরও কয়েকটি দেশের সঙ্গে।
প্রধানমন্ত্রী আগামীকাল এনসিসি-র র‍্যালিতে যোগ দেবেন

প্রধানমন্ত্রী শ্রী নরেন্দ্র মোদী আগামীকাল (২৮শে জানুয়ারি) নতুন দিল্লির কারিয়াপ্পা প্যারেড গ্রাউন্ডে ন্যাশনাল ক্যাডেট কোর (এনসিসি)-এর র‍্যালিতে যোগ দেবেন। এই অনুষ্ঠানে এনসিসি-র বিভিন্ন শাখা কুচকাওয়াজে অংশগ্রহণ করবে এবং প্রধানমন্ত্রী তাঁদের অভিবাদন গ্রহণ করবেন। একটি সাংস্কৃতিক অনুষ্ঠান ছাড়াও এনসিসি ক্যাডেটরা প্রধানমন্ত্রীর সামনে অ্যাডভেঞ্চার স্পোর্টস, পারফর্মিং আর্টস এবং সঙ্গীত উপস্থাপন করবেন। প্রধানমন্ত্রী এনসিসি-র মেধাবী ক্যাডেটদের পুরস্কার বিতরণ করবেন এবং ঐ সমাবেশে ভাষণ দেবেন। প্রতি বছর শত শত এনসিসি ক্যাডেট সাধারণতন্ত্র দিবসের শিবিরের জন্য নতুন দিল্লি আসেন। গত বছর প্রধানমন্ত্রী এনসিসি র‍্যালিতে ভাষণ দেওয়ার সময় প্রাকৃতিক বিপর্যয়ে ক্যাডটদের ত্রাণ ও উদ্ধারকাজে অংশ নেওয়া এবং স্বচ্ছ ভারত অভিযানের মতো বিভিন্ন উদ্যোগে সামিল হওয়ার প্রশংসা করেন। /
রেল পরিবহণেরক্ষেত্রে ভারত-সংযুক্ত আরব আমিরশাহী প্রযুক্তি সহযোগিতা

রেল চলাচলেরক্ষেত্রে পদ্ধতিগত নিয়ন্ত্রণ, সুরক্ষা ও নিরাপত্তা এবং দুর্ঘটনার যথাযথ তদন্ত ওঅনুসন্ধান ক্ষেত্রে প্রযুক্তিগত সহযোগিতা প্রসারে আবদ্ধ হবে ভারত এবং সংযুক্ত আরবআমিরশাহী। এছাড়াও, রেল স্টেশনগুলির পুনর্নিমাণ ও উন্নয়ন, রেলের ইঞ্জিন, কামরা এবংওয়াগন নির্মাণ তথা চিহ্নিত অন্যান্য ক্ষেত্রেও প্রযুক্তিগত সহযোগিতার ঘটবে এই দুটিদেশের মধ্যে। আজ এই মর্মে দু’দেশের মধ্যে গত ১০ ফেব্রুয়ারি,২০১৮ তারিখে স্বাক্ষরিত একটি চুক্তি সম্পর্কে বিস্তারিত আলোচনা হল প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। সংযুক্ত আরবআমিরশাহীর স্থল ও নৌ-পরিবহণ সম্পর্কিত কর্তৃপক্ষের সঙ্গে ভারতের এই প্রযুক্তিগতসহযোগিতা চুক্তিটি সম্পাদিত হয়েছে। এই চুক্তির আওতায়রেল পরিবহণের ক্ষেত্রে সর্বশেষ প্রযুক্তিগত জ্ঞান ও উন্নয়ন সম্পর্কে ভারত ওসংযুক্ত আরব আমিরশাহী পরস্পরের মধ্যে সহযোগিতা বিনিময় করবে। এর ফলে, প্রয়োজনীয়তথ্যের আদানপ্রদান, বিশেষজ্ঞদের মধ্যে বৈঠক, আলোচনা ও মতবিনিময়ের ব্যবস্থা,প্রযুক্তিগত সফর বিনিময় এবং যৌথ সহযোগিতায় প্রকল্প রূপায়ণের কাজগুলি আরও জোরদারহয়ে উঠবে।
ধম্মচক্র প্রবর্তন দিবস এবং আষাঢ় পূর্ণিমা উপলক্ষ্যে আয়োজিত অনুষ্ঠানে প্রধানমন্ত্রীর মূল ভাষণ

নমো বুদ্ধায়! নমো গুরুভ্যো ! মাননীয় রাষ্ট্রপতিজি, অন্যান্য অতিথিবৃন্দ, ভদ্রমহোদয়া ও ভদ্রমহোদয়গণ। আপনাদের সকলকে ধম্মচক্র প্রবর্তন দিবস এবং আষাঢ় পূর্ণিমা উপলক্ষ্যে অনেক অনেক শুভেচ্ছা। আজ আমরা গুরু পূর্ণিমাও উদযাপন করছি, আর আজকের এই দিনে ভগবান বুদ্ধ জ্ঞানলাভ করে তাঁর প্রথম বাণী প্রচার করেন। আমাদের দেশে বলা হয় , যেখানে জ্ঞান, সেখানেই পূর্ণতা পাওয়া যায়। আর যখন স্বয়ং বুদ্ধ উপদেশ দিচ্ছেন, তখন স্বাভাবিকভাবেই সেই দর্শন মানবজাতির কল্যাণের সমার্থক হয়ে উঠে। ত্যাগ এবং তিতিক্ষার মধ্য দিয়ে ভগবান বুদ্ধ জ্ঞান অর্জন করেছিলেন। তিনি যখন উপদেশ দিতেন তখন তাঁর মুখনিঃসৃত বাণীর মধ্য দিয়ে ধম্মচক্রের প্রবর্তন হয়। সেই সময় ভগবান বুদ্ধ কেবল পাঁচ শিষ্যকে যে উপদেশ দিয়েছিলেন, আজ সারা পৃথিবীতে, যাঁরা ভগবান বুদ্ধের আদর্শে বিশ্বাসী তাঁর সেই দর্শনকে তাঁরা অনুসরণ করেন । বন্ধুগণ, সারনাথে ভগবান বুদ্ধ পুরো জীবনের, পরিপূর্ণ জ্ঞানের সূত্র আমাদের দিয়েছেন। তিনি দুঃখের বিষয়ে বলেছেন, দুঃখের কারণ সম্পর্কে বলেছেন, দুঃখ থেকে যে জয়লাভ করা যায় সে বিষয়ে আশ্বাস দিয়েছেন আর কেমন করে জেতা যায় সেই পথও বলে দিয়েছেন। ভগবান বুদ্ধ আমাদের জীবনের জন্য অষ্টাঙ্গ সূত্র- ৮টি মন্ত্র দিয়েছিলেন। এই ৮টি মন্ত্র হল- সম্মা-দিট্ঠি ( সঠিকভাবে অনুভব করা), সম্মা- সংকপ্প (সঠিক সংকল্প), সম্মা- বচ (সঠিক কথা), সম্মা কম্মন্তো (সঠিক আচরণ), সম্মা আজিবা (সঠিক জীবিকা), সম্মা বায়ামো (সঠিক উদ্যোগ), সম্মা সতি (বিধিসম্মত), সম্মা সমাধি (সঠিকভাবে বিলীন হওয়া)। যদি আমাদের মন, কথা এবং সংকল্পের মধ্যে সম্প্রীতি বজায় থাকে, আমাদের কাজ এবং উদ্যোগের মধ্যে ভারসাম্য থাকে তাহলে আমরা দুঃখ থেকে বেরিয়ে আসতে পারি এবং সুখের মুখ দেখতে পারি। এই ভাবনাই আমাদের ভালো সময়ে মানুষের কল্যাণে কাজ করার অনুপ্রেরণা যোগায়। আর সংকটের সময় ধৈর্য্য রাখার শক্তি যোগায়। বন্ধুগণ, আজ করোনা মহামারী যখন মানব জাতির সামনে সংকটময় পরিস্থিতির সৃষ্টি করেছে সেই সময় ভগবান বুদ্ধ আমাদের কাছে আরও প্রাসঙ্গিক হয়ে উঠেছেন। ভগবান বুদ্ধের পথ অনুসরণ করে কিভাবে আমরা কঠিন সংকটের মোকাবিলা করেছি ভারত তা সারা বিশ্বকে দেখিয়েছে। আজ ভগবান বুদ্ধের শিক্ষা অনুসরণ করে সমস্ত দেশ একযোগে এগিয়ে চলেছে এবং একে অন্যকে শক্তি যোগাচ্ছে। এই লক্ষ্যে ইন্টারন্যাশনাল বুদ্ধিষ্ট কনফেডারেশন প্রার্থনার মাধ্যমে সেবা করার যে উদ্যোগ- ‘কেয়ার উইথ প্রেয়ার’ নিয়েছে তা প্রশংসার যোগ্য। বন্ধুগণ, ধম্মপদে বলা আছে- ন হী বেরেন বেরানি, সম্মন্তীধ কুদাচনম্। অবেরেন চ সম্মন্তী, এস ধম্মো সনন্ততো।। অর্থাৎ বৈরিতা বৈরী মনোভাবকে শান্ত করতে পারে না বরং খোলা মনে ভালোবাসা দিয়ে বৈরী মনোভাবকে শান্ত করা যায়। সংকটের এই সময়ে সারা পৃথিবী ভালোবাসা এবং সম্প্রীতির ক্ষমতা অনুভব করেছে। বুদ্ধের এই উপদেশ মানবতার অভিজ্ঞতাকে সমৃদ্ধ করে, যার মাধ্যমে পৃথিবী সাফল্য এবং সমৃদ্ধির নতুন এক উচ্চতায় পৌঁছাবে। এই কামনা করে, আরও একবার আপনাদের সকলকে অনেক অনেক অভিনন্দন জানাই। আপনারা সুস্থ থাকুন আর মানবতার সেবা করে যান। ধন্যবাদ!
ত্রিপুরার প্রতিষ্ঠা বার্ষিকীতে প্রধানমন্ত্রীর শুভেচ্ছা

ত্রিপুরার প্রতিষ্ঠা বার্ষিকীতে রাজ্যবাসীকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। প্রধানমন্ত্রী বলেছেন, “প্রতিষ্ঠাবার্ষিকীর এই দিনে রাজ্যবাসীকে শুভেচ্ছা জানাই। এক বছরেও কম সময়ে ত্রিপুরা উল্লেখযোগ্য উন্নতি করেছে। ত্রিপুরা তার পূর্ণ সম্ভাবনাকে কাজে লাগিয়ে রেকর্ড সময়ের মধ্যে মানুষের আশা-আকাঙ্খা পূর্ণ করছে। আগামী দিনগুলিতে এভাবেই ত্রিপুরার বিকাশ ঘটুক”।
মহাপরিনির্বাণ দিবসে ডঃ বাবাসাহেব আম্বেদকর’কে প্রধানমন্ত্রীর শ্রদ্ধার্ঘ্য

নয়াদিল্লি, ০৬ ডিসেম্বর, ২০২২ প্রধানমন্ত্রী শ্রী নরেন্দ্র মোদী মহাপরিনির্বাণ দিবসে ডঃ বাবাসাহেব আম্বেদকর’কে শ্রদ্ধা নিবেদন করেছেন এবং দেশ সেবায় তাঁর ভূমিকাকে স্মরণ করেছেন। এক ট্যুইট বার্তায় প্রধানমন্ত্রী বলেছেন, “মহাপরিনির্বাণ দিবসে ডঃ বাবাসাহেব আম্বেদকর’কে শ্রদ্ধা জানাই। দেশ সেবার জন্য তিনি চিরস্মরণীয় হয়ে থাকবেন। তাঁর সংগ্রাম লক্ষ লক্ষ মানুষের মনে আশার সঞ্চার ঘটিয়েছিল। ভারতকে তিনি এমন এক সংবিধান উপহার দিয়েছিলেন, যা কখনই ভুলবার নয়”।
কেন্দ্রীয় সরকারি কর্মচারীদের আর এক কিস্তি মহার্ঘ ভাতা

আর এক কিস্তি মহার্ঘ ভাতা বাড়ল কেন্দ্রীয় সরকারি কর্মচারীদের। আজ প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে এই মহার্ঘ ভাতা বাড়ানোর সিদ্ধান্ত নেওয়া হয়। এর ফলে উপকৃত হবেন ৫০ লক্ষ কেন্দ্রীয় সরকারি কর্মী এবং ৫৮ লক্ষ পেনশনার। মন্ত্রিসভার বৈঠকে আজ ৬ শতাংশ মহার্ঘ ভাতা বৃদ্ধির সিদ্ধান্তের কথা ঘোষণা করা হয়। এর ফলে, সরকারি কর্মচারীদের মোট মহার্ঘ ভাতা হবে তাঁদের মূল বেতনের ১২৫ শতাংশ। সরকারি পেনশনভোগীরাও তাঁদের মূল পেনশনের ১২৫ শতাংশ পাবেন মহার্ঘ ত্রাণ ভাতা হিসেবে।
বিভাগীয় সচিবদের সঙ্গে প্রধানমন্ত্রীর ঘরোয়া বৈঠক

নয়াদিল্লি, ২ এপ্রিল, ২০১৫ প্রধানমন্ত্রী শ্রী নরেন্দ্র মোদী, সরকারের সব দপ্তরের সচিবদের সঙ্গে তাঁদের দপ্তরের কাজকর্ম নিয়ে আলোচনা করেন। নতুন দিল্লির ৭ রেসকোর্সের লনে এক আলাপচারিতায় প্রধানমন্ত্রী উপস্থিত সচিবদের কাজকর্মের প্রশংসা করেন। প্রধানমন্ত্রী বলেন, গত এক বছরে সচিবরা, তাঁদের সংশ্লিষ্ট বিভাগে উল্লেখযোগ্য ভূমিকা পালন করেছেন। বিশেষত, কয়লা ব্লকের বন্টন প্রক্রিয়া এবং প্রধানমন্ত্রী জন ধন যোজনার সাফল্যের জন্য সংশ্লিষ্ট বিভাগের সচিবদের প্রধানমন্ত্রী ভূয়ষী প্রশংসা করেন। নিজেদের মধ্যে নিয়মিত আলোচনা করে সিদ্ধান্ত গ্রহণের প্রক্রিয়াকে ত্বরান্বিত করার জন্য প্রধানমন্ত্রী উপস্থিত সচিবদের প্রতি আহ্বান জানান। তিনি বলেন, সচিবদের নিজেদের মধ্যে যেন তথ্য আদানপ্রদানের ক্ষেত্রে কোনো ফাঁক না থাকে। প্রধানমন্ত্রী আরও জানান, নিরপেক্ষ সিদ্ধান্ত গ্রহণ ও তা বাস্তবায়িত করার ক্ষেত্রে সরকারি অফিসারদের পূর্ণ স্বাধীনতা থাকা উচিত। অর্থমন্ত্রী শ্রী অরুণ জেটলি, নীতি আয়োগের ভাইস চেয়ারম্যান অরবিন্দ পানগারিয়া, ক্যাবিনেট সচিব অজিত শেঠ, প্রধানমন্ত্রীর দপ্তরের প্রধান সচিব নীপেন্দ্র মিশ্র এই বৈঠকে উপস্থিত ছিলেন।
জিস্যাট-১৮-এরসফল উৎক্ষেপণে ইসরোকে অভিনন্দন প্রধানমন্ত্রীর

নয়াদিল্লি , ৬ অক্টোবর , ২০১৬ ভারতেরযোগাযোগ উপগ্রহ জিস্যাট-১৮-র সফল উৎক্ষেপণে ইসরোকে অভিনন্দন জানিয়েছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “যোগাযোগউপগ্রহ জিস্যাট-১৮-এর সফল উৎক্ষেপণের জন্য ইসরোকে অভিনন্দন জানাই। আমাদের মহাকাশকর্মসূচির ক্ষেত্রে এই সাফল্য হল আরেকটি মাইলফলক।” /
আজ সিকিম ও অসম সফরে প্রধানমন্ত্রী

প্রধানমন্ত্রী শ্রী নরেন্দ্র মোদী দু’দিনের সফরে সিকিম ও অসমে আসছেন। আজ বিকেলে গ্যাংটকে পৌঁছনোর পর তিনি প্রথমে এক অর্কিড প্রদর্শনী ও পরে মরশুমী ফুল প্রদর্শনী পরিদর্শনে যাবেন। এরপর, প্রধানমন্ত্রী গ্যাংটকে সুস্থায়ী উন্নয়ন, জৈব-চাষাবাদ ও ইকো ট্যুরিজম নিয়ে রাজ্য কৃষিমন্ত্রীদের সম্মেলনে অংশ নেবেন। আগামীকাল (১৯ জানুয়ারি) প্রধানমন্ত্রীর গ্যাংটকে জৈব চাষে উৎপাদিত ফসলের এক প্রদর্শনী ঘুরে দেখার এবং সেখানে কৃষকদের সঙ্গে মত বিনিময়ের কর্মসূচি রয়েছে। এরপর, প্রধানমন্ত্রী অসমের উদ্দেশে রওনা দেবেন। অসম সফরে প্রধানমন্ত্রী আগামীকাল গুয়াহাটিতে ইন্ডিয়া ইনস্টিটিউট অফ ইনফরমেশন টেকনোলজির নতুন ভবনের ভিত্তিপ্রস্তর স্থাপন করবেন এবং উত্তর-পূর্বের আই আই টি, এন আই টি ও কেন্দ্রীয় বিশ্ববিদ্যালয়গুলির পড়ুয়াদের উদ্দেশে ভাষণ দেবেন। anuary, 2015
‘স্ট্যান্ড আপ ইন্ডিয়া’ কর্মসূচি অনুমোদিত কেন্দ্রীয় মন্ত্রিসভার বৈঠকে

তপশিলি জাতি/উপজাতি এবং মহিলা শিল্পোদ্যোগীদের মধ্যে উৎসাহ সঞ্চারের লক্ষ্যে প্রস্তাবিত ‘স্ট্যান্ড আপ ইন্ডিয়া’ কর্মসূচিটিতে আজ অনুমোদন দেওয়া হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এই কর্মসূচি অনুযায়ী, ব্যাঙ্কের শাখাপ্রতি অন্তত দুটি করে প্রকল্প যাতে মঞ্জুরিকৃত হয় সেদিকে লক্ষ্য রাখা হবে। এর ফলে, অন্তত ২ লক্ষ ৫০ হাজার ঋণ গ্রহীতা উপকৃত হবেন বলে আশা করা হচ্ছে। এই কর্মসূচি চালুর দিন থেকে পরবর্তী ৩৬ মাসে প্রাথমিক লক্ষ্যমাত্রা পূরণ সম্ভব করে তোলার কথা বলা হয়েছে। ‘স্টার্ট আপ ইন্ডিয়া, স্ট্যান্ড আপ ইন্ডিয়া’ কর্মসূচির কথা প্রধানমন্ত্রী ঘোষণা করেছিলেন ১৫ আগস্ট, ২০১৫ তারিখে জাতির উদ্দেশে প্রদত্ত তাঁর ভাষণে। তপশিলি জাতি/উপজাতি এবং মহিলা শিল্পোদ্যোগীদের শিল্প গঠনের কাজে উৎসাহ দিতে এই কর্মসূচি গ্রহণ করা হবে অর্থ মন্ত্রকের আর্থিক পরিষেবা দপ্তরের মাধ্যমে। /
রাষ্ট্রপতি প্রণব মুখোপাধ্যায়ের ওপর একটি সচিত্র গ্রন্থ প্রকাশ করলেন প্রধানমন্ত্রী

রবিবার রাষ্ট্রপতি ভবনে আয়োজিত এক অনুষ্ঠানে “প্রেসিডেন্ট প্রণব মুখার্জি – অ্যা স্টেটস্‌ম্যান”শীর্ষক একটি গ্রন্থ প্রকাশ করেন প্রধানমন্ত্রী শ্রী নরেন্দ্র মোদী। বইটির প্রথমকপি তিনি তুলে দেন রাষ্ট্রপতির হাতে। এই উপলক্ষেপ্রধানমন্ত্রী তাঁর বক্তব্যে বলেন যে, সমাজবদ্ধ জীব হিসাবে আমাদের উচিৎ আরও বেশিকরে ইতিহাস সচেতন হয়ে ওঠা। কারণ, তা হলেই আমাদের ইতিহাস ও ইতিবৃত্তকে আমরা আরওভালভাবে সংরক্ষণ করতে পারব। শ্রী মোদীবলেন, রাষ্ট্রপতির কাজকর্ম হ’ল সরকারি রীতিনীতির থেকেও আরও অনেক বেশি কিছু। প্রকাশিতগ্রন্থটিতে রাষ্ট্রপতির এমন অনেক ছবি রয়েছে, যা থেকে রাষ্ট্রপতির মানবিক সত্তাকেআমরা খুঁজে পাই এবং তাতে আমরা গর্বও অনুভব করি। শ্রী মোদীবলেন যে, মহাত্মা গান্ধীর এমন দুটি ছবি রয়েছে, যা থেকে তাঁর বহুমুখী ব্যক্তিত্বেরপরিচয় পাওয়া যায়। প্রসঙ্গত প্রধানমন্ত্রীবলেন, একজন নেতার বিভিন্ন বৈশিষ্ট্য প্রকাশিত হয় সংবাদপত্রের পাতায়। কিন্তু একজননেতার এমন আরও কিছু বৈশিষ্ট্য রয়েছে, যার সন্ধান সংবাদপত্রে খুঁজে পাওয়া যাবে না। রাষ্ট্রপতিশ্রী প্রণব মুখোপাধ্যায়ের সঙ্গে কাজ করার সুবাদে তাঁর অভিজ্ঞতার কথা বর্ণনা করতেগিয়ে প্রধানমন্ত্রী বলেন, বিভিন্ন মতাদর্শের বহু নেতা ও কর্মীর সঙ্গে তাঁকে কাজকরতে হয়েছে। কিন্তু দিল্লিতে যখন তিনি প্রথম আসেন তখন প্রণবদার কাছ থেকে যে উপদেশও পরামর্শ তিনি লাভ করেছিলেন, তা কখনই বিস্মৃত হওয়ার নয়। রাষ্ট্রপতি প্রণবমুখোপাধ্যায়ের কাছ থেকে তিনি পিতৃতুল্য পরামর্শ লাভ করে এসেছেন বলে এদিন তাঁরবক্তব্যে উল্লেখ করেন প্রধানমন্ত্রী। তিনি বলেন, প্রয়োজনে তাঁকে পর্যাপ্ত বিশ্রামনেওয়ার পরামর্শ দিতেন রাষ্ট্রপতি, বলতেন, স্বাস্থ্যের প্রতি যত্ন নেওয়ার কথাও।
প্রধানমন্ত্রী সিকিম, অরুণাচল প্রদেশ ও ত্রিপুরায় ইন্টিগ্রেটেড কমান্ড অ্যান্ড কন্ট্রোল সেন্টারের শিলান্যাস করলেন

প্রধানমন্ত্রী শ্রী নরেন্দ্র মোদী নতুন দিল্লি থেকে ভিডিও কনফারেন্সের মাধ্যমে উত্তর-পূর্বাঞ্চলের পাঁচটি স্মার্ট শহরের জন্য ইন্টিগ্রেটেড কমান্ড ও কন্ট্রোল সেন্টারের শিলান্যাস করেন। শ্রী মোদী ডিজিটাল পদ্ধতিতে সিকিমের নামচি ও গ্যাংটক; অরুণাচল প্রদেশের ইটানগর ও পাসিঘাট এবং ত্রিপুরার আগরতলা শহরে কমান্ড ও কন্ট্রোল সেন্টার নির্মাণের জন্য ফলকের আবরণ উন্মোচন করেন।
পাঞ্জাবে ১৯৬৫-র যুদ্ধ স্মারক পরিদর্শন প্রধানমন্ত্রীর, সেনাবাহিনীর আধিকারিক ও জওয়ানদের সঙ্গে দীপাবলী উদযাপন

প্রধানমন্ত্রী শ্রী নরেন্দ্র মোদী বুধবার পাঞ্জাবে ১৯৬৫-র যুদ্ধে ভারতীয় সেনাবাহিনীর অসাধারণ সাফল্যের নিদর্শনস্বরূপ গড়ে তোলা তিনটি যুদ্ধ স্মারক পরিদর্শন করেন। প্রধানমন্ত্রী ডোগরাই যুদ্ধ স্মারক ও বারকি যুদ্ধ স্মারক দুটি পরিদর্শন করেন। ১৯৬৫-র যুদ্ধে ডোগরাই ও বারকি-র লড়াইয়ে অর্জিত সাফল্য ভারতীয় সেনাবাহিনীর পক্ষে নির্ণায়ক ভূমিকা নিয়েছিল। প্রধানমন্ত্রী এ পর্যন্ত সবচেয়ে বড় ট্যাঙ্ক যুদ্ধ যেখানে হয়েছিল, সেই আসল উত্তর-এও যান যেখানে ভারতীয় সেনা এক বিরাট জয় পেয়েছিল। আসল উত্তরের লড়াই বীর আব্দুল হামিদের শৌর্্যেের জন্য চিরস্মরণীয়। আব্দুল হামিদ’কে মরনোত্তর পরমবীরচক্র পুরস্কারে ভূষিত করা হয়। প্রধানমন্ত্রী আব্দুল হামিদের স্মারকে পুষ্পার্ঘ্য অর্পণ করে শ্রদ্ধা জানান। প্রধানমন্ত্রী ভারতীয় সেনা ও বিমান বাহিনীর আধিকারিক ও জওয়ানদের ডোগরাই ও বারকি যুদ্ধ স্মারক এবং হালওয়ারা বিমানঘাঁটিতে অভিনন্দন জানান ও তাঁদের সঙ্গে কথা বলেন। প্রধানমন্ত্রী বলেন, প্রত্যেকেই চান দীপাবলী নিজের পরিবারের সঙ্গে কাটাতে। আর সেজন্যই গত বছর তিনি যেমন সিয়াচেন সফর করেছিলেন, ঠিক তেমনই এবার সেনাবাহিনীর আধিকারিক ও জওয়ানদের সঙ্গে দীপাবলী উদযাপনের সিদ্ধান্ত নেন। তিনি বলেন, এ বছর যেহেতু ১৯৬৫-র যুদ্ধের ৫০ বছর পূর্ণ হয়েছে সেজন্য তিনি এমন সব জায়গা বেছে নিয়েছেন, যেখানে সেনাবাহিনীর সাহসী যোদ্ধারা রক্ত ঝরিয়ে ও জীবনের বিনিময়ে দেশের জন্য চরম আত্মোৎসর্গ করে গেছেন। প্রধানমন্ত্রী আরও বলেছেন, ‘এক পদ এক পেনশন’-এর দীর্ঘদিনের বকেয়া বিষয়টি মিটে গেছে। আর এটি অনুমোদিত হয়েছে।
ডঃ আম্বেদকরের আদর্শ ও দৃষ্টান্ত অনুসরণে ছাত্রদের আহ্বান জানালেন প্রধানমন্ত্রী

একুশ শতকে ভারতের উত্থানে তিনি বিশেষভাবে খুশি। তারুণ্যের শক্তি, তারুণ্যের স্বপ্ন এবং তারুণ্যের সংকল্প নিয়ে ভারত আজ নিজেকে প্রতিষ্ঠিত করেছে। শুক্রবার লক্ষ্ণৌ’তে বাবাসাহেব ভীমরাও আম্বেকর বিশ্ববিদ্যালয়ের ষষ্ঠ সমাবর্তন অনুষ্ঠানে ভাষণদানকালে একথা বলেন প্রধানমন্ত্রী শ্রী নরেন্দ্র মোদী। হায়দরাবাদে এক ছাত্রের সাম্প্রতিক আত্মহত্যার ঘটনার উল্লেখ করে প্রধানমন্ত্রী বলেন, মৃত ছাত্রের পরিবারের যন্ত্রণা তিনি বুঝতে ও অনুভব করতে পারছেন। কারণ যাই ঘটুক না কেন, একজন মা তাঁর সন্তানকে হারালেন। ভারতমাতা প্রকৃত অর্থেই হারালেন তাঁর এক সন্তানকে। তাঁর সরকার বাবাসাহেব আম্বেদকর নির্দেশিত পথই অনুসরণ করবে বলে প্রতিশ্রুতি দেন প্রধানমন্ত্রী। তিনি বলেন, তাঁর সরকার এমন এক পরিবেশ গড়ে তুলতে চায়, যেখানে যে কোনও সমস্যারই সমাধান সম্ভব। ডঃ আম্বেদকর কিভাবে শিক্ষার ওপর বিশেষ গুরুত্ব আরোপ করেছিলেন এবং হাজার প্রতিকূলতা সত্ত্বেও কিভাবে তিনি তাঁর লক্ষ্য পূরণে সফল হয়েছিলেন প্রসঙ্গত তারও উল্লেখ করেন প্রধানমন্ত্রী। তিনি বলেন, দেশে ফেরার সংকল্প নিয়ে ডঃ আম্বেদকর ভারতে প্রত্যাবর্তন করেন এবং সমাজের দুর্বলতর শ্রেণীর কল্যাণে তাঁর জীবন উৎসর্গ করেন। সমাবর্তনে উপস্থিত ছাত্র-যুবদের ডঃ আম্বেদকরের দৃষ্টান্ত অনুসরণের আহ্বান জানান প্রধানমন্ত্রী। দরিদ্র ও অবহেলিতদের সেবায় উদ্যোগী হওয়ার পরামর্শ দেন তিনি। বিশ্ববিদ্যালয়ের ছাত্রদের কাজকর্ম সংক্রান্ত অত্যাধুনিক কেন্দ্রটির শিল্যান্যাস করেন প্রধানমন্ত্রী।
করোনা ভাইরাসের বিরুদ্ধে যারা লড়ছেন, তাঁদের প্রতি কৃতজ্ঞতা দেখানোয়  দেশবাসীকে প্রধানমন্ত্রীর ধন্যবাদ জ্ঞাপন

করোনা ভাইরাসের বিরুদ্ধে যারা সামনাসামনি লড়াই করছেন, তাঁদের প্রতি কৃতজ্ঞতা দেখানোয় আজ দেশবাসীকে প্রধানমন্ত্রী ধন্যবাদ জানান। একগুচ্ছ ট্যুইটবার্তায় প্রধানমন্ত্রী বলেন,” করোনা ভাইরাসের বিরুদ্ধে যারা যুদ্ধে নেতৃত্ব দিচ্ছেন, তাঁদের প্রত্যেককে দেশ ধন্যবাদ জানাচ্ছে। দেশবাসীকে অনেক ধন্যবাদ।“ প্রধানমন্ত্রী আরো বলেন, কোভিড-১৯ –এর ভয়াবহ বিপদের বিরুদ্ধে লম্বা যুদ্ধে দেশের বিজয় সূচিত হল। জনসাধারণের উদ্দেশে তাঁর আহ্বান, সঙ্কল্প ও সংযমের সঙ্গে সামাজিক দুরত্ব বজায় রাখার নীতি তাঁরা যেন মেনে চলেন। /
আন্তর্জাতিক নার্স দিবসে আমাদের বসুন্ধরাকে সুস্থ রাখতে নার্সদের গুরুত্বপূর্ণ ভূমিকার প্রশংসা করেছেন প্রধানমন্ত্রী

নয়াদিল্লী, ১২ মে, ২০২২ প্রধানমন্ত্রী শ্রী নরেন্দ্র মোদী আন্তর্জাতিক নার্স দিবসে আমাদের বসুন্ধরাকে সুস্থ রাখতে নার্সদের গুরুত্বপূর্ণ ভূমিকার জন্য তাঁদের প্রশংসা করেছেন। এক ট্যুইট বার্তায় প্রধানমন্ত্রী বলেছেন, “আমাদের বসুন্ধরাকে সুস্থ রাখতে নার্সরা গুরুত্বপূর্ণ ভূমিকা পালন করেন। তাঁদের আত্মোৎসর্গ ও সহানুভূতি অনুকরণীয়। আন্তর্জাতিক নার্স দিবস হল এমন একদিন, যা সবচেয়ে কঠিন পরিস্থিতিতেও এই পেশার সঙ্গে যুক্ত সমস্ত কর্মীদের ব্যতিক্রমী কাজের জন্য আমাদের কৃতজ্ঞতা পুনর্ব্যক্ত করার দিন।”
সার্বজনিক ভবনগুলি অবৈধভাবে বসবাসকারীদের থেকে মুক্ত করতে মন্ত্রিসভা সার্বজনিক ভবন (অবৈধ দখলদারদের উচ্ছেদ) সংশোধন বিল, ২০১৯ অনুমোদন করল

সার্বজনিক ভবনগুলি অবৈধভাবে বসবাসকারীদের কবল থেকে মুক্ত করতে কেন্দ্রীয় মন্ত্রিসভা সার্বজনিক ভবন (অবৈধ দখলদারদের উচ্ছেদ) সংশোধন বিল, ২০১৯ অনুমোদন করেছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে এই সংশোধন বিলটি সংসদের আসন্ন অধিবেশনে পেশ করার ব্যাপারেও সিদ্ধান্ত হয়। সংশোধিত বিলটি অনুমোদিত হলে সরকারি আবাসনগুলিতে অবৈধ দখলদারদের দ্রুত ও সুচারুভাবে উচ্ছেদ করা সহজ হবে। উচ্ছেদের পর খালি হওয়া এই আবাসনগুলি অপেক্ষমান তালিকায় থাকা যোগ্য ব্যক্তিদের বন্টন করা সম্ভব হবে। এমনকি, আবাসিক ভবনের সুবিধা গ্রহণের জন্য দীর্ঘ অপেক্ষার অবসান ঘটবে। নতুন এই বিলটি ২০১৭’র সার্বজনীন ভবন (অবৈধ দখলদারদের উচ্ছেদ) সংশোধন বিলের পরিবর্ত হিসাবে সংসদের আসন্ন অধিবেশনে পেশ করা হবে বলে স্থির হয়েছে। মন্ত্রিসভার এই সিদ্ধান্ত দেশের নাগরিকদের স্বচ্ছ ও সমস্যামুক্ত প্রশাসনিক সুবিধা প্রদানে সরকারের অঙ্গীকারকে আরও একবার প্রতিফলিত করে।